Zbrajanje i oduzimanje do 1 000 000

1. Koliki je zbroj znamenaka broja koji se dobije ako razlici brojeva 34 681 i 19 378 dodaš broj 63 751?

2. Od najvećega peteroznamenkastog broja čiji je zbroj znamenaka jednak 30 oduzmi broj   
23 875.

3. Na prazna mjesta upiši odgovarajuću znamenku.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 7 | 3 | 2 |  | 5 |  |  |  | 9 | 0 |  | 7 | 3 | 5 |  |  | 1 | 7 | 9 | 3 | 2 |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |
| + |  | 4 |  | 3 | 2 | 1 |  | + | 4 | 0 | 1 | 8 | 9 |  |  | + |  | 3 |  | 7 | 8 | 9 |
|  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  | 7 | 7 | 5 |  | 0 |  |  |  | 0 | 3 |  | 2 | 6 |  |  | 2 |  | 9 |  | 0 | 9 |

4. U jednoj osnovnoj školi ima ukupno 1 754 učenika. Na kraju je školske godine 283 učenika prošlo s odličnim uspjehom, s vrlo dobrim tri puta više. S dobrim uspjehom razred je završilo 245 učenika manje nego s vrlo dobrim uspjehom. Koliko je učenika razred završilo s dovoljnim uspjehom ako se zna da nitko nije ponavljao razred?

5. Izračunaj.

997 653 – 56 · 5 – (88 765 – 69 379) =

6. U Dubrovnik je stigao kruzer sa 6 732 putnika. Iz kruzera su izišla 432 putnika, a ušla 53. Brod je nastavio putovanje prema Splitu gdje je izišlo 1 439 putnika, a ušao 321 putnik. Koliko je putnika nastavilo put prema Zadru? Koliko je bilo još slobodnih mjesta na brodu ako znamo da brod može primiti 10 000 putnika bez posade?

7. Dva automobila krenula su iz istoga mjesta u istome smjeru. Prvi automobil vozi 70 km/h, a drugi 90 km/h. Kolika je njihova međusobna udaljenost nakon pet sati?

8. Ivo i Luka krenuli su biciklima na put. Ivo je vozio 17 km/h, a Luka 16 km/h. Kolika je njihova međusobna udaljenost nakon osam sati ako znamo da se Ivo odmarao dva sata, a Luka samo pola sata?

9. Šivačica je naručila 1 km i 365 m svilene tkanine. Na večernje haljine potrošila je 45 m, na košulje 3 m i 8 dm, a 58 m na raskošne vjenčanice. Koliko joj je metara svile ostalo?

10. Najvećemu peteroznamenkastom broju čiji je umnožak znamenaka 63 oduzmi broj 4 739.